Sommarland Skiskole - Sommarland Skifestival Opplevelse, trening og TV
For aller første gang vil samtlige norske landslag være med på skifestivalen gjennom hele uken. Det ligger an til tidenes stjernetreff for deltakerne på skiskolen!
Velkommen til Sommarland Skiskole 20. juni – 24. juni 2022. Skiskolen arrangeres da for 7. gang med topp instruktører fra Team Telemark, Hovden Skigymnas og Norges Skiforbund. Velkommen til innholdsrike treningsøkter og morsomme konkurranser!
I løpet av 5 dager vil deltagerne få gode opplevelser og ikke minst gode treningsøkter med noen av landets beste skiløpere. I løpet av uken vil man øke sin kunnskap om trening, kosthold og kanskje skaffer seg vennskap for livet. Treningsuken blir avsluttet med rulleskiløp. Det er plass til 100 deltagere på skiskolen og i 2019 ble det fort fullt og lang venteliste. Det var stort trykk også før den avlyste skiskolen i 2020 og 2021. Vi anbefaler derfor tidlig påmelding. Skulle koronasituasjonen påvirke hvor mange deltakere vi kan ha på skiskolen vil det være førstemann-til-mølla prinsippet som gjelder.
Prisen er kr. 4200,- som inkluderer overnatting, måltider, alle aktiviteter og treningsopplegg og deltagelse i rulleskiløpet. Instruktører, treningsopplegg og informasjon om de andre arrangementene under festivalen kommer senere. Vi gleder oss til å møte kjente og nye skiløpere på skiskole i Bø!
PS: All fakturering skjer på nyåret. Skulle koronasituasjonen gjøre at arrangementet blir avlyst eller innskrenket vil selvsagt full refusjon på innbetalt deltakeravgift gjelder.
Prisen for å delta er kr. 4200,- Da er hele opplegget i skiskolen inkludert, overnatting, alle måltider, treningsøkter og aktiviteter. Første fakturering skjer i januar, deretter fortløpende etter påmelding. Ved avbestilling innen 1. mai, beholder Sommarland Skifestival kr. 500,-